Drie sterf in Carletonville-botsingDie ongelukstoneel. Foto: ER24 Russel Meiring, woordvoerder van ER24, het gesê albei motors het omgeslaan ná die botsing. Die liggame van twee mans en ŉ vrou het sowat 15 m van een van die motors gelê. Hulle is tydens die botsing uit die motor geslinger en is op die toneel dood verklaar. Volgens Meiring het die drie insittendes van die ander motor matige beserings opgedoen. Hulle is op die toneel behandel voordat hulle na die Carletonville-hospitaal vervoer is vir verdere mediese sorg. Die presiese oorsaak van die ongeluk word ondersoek.